CELEX: 22008D0082
Language: bg
Date: 2007-12-20 00:00:00
Title: 2008/82/ЕО: Решение № 1/2007 на Съвета за стабилизиране и асоцииране ЕО—Бивша югославска република Македония от 20 декември 2007 година за изменение на протокол 2 (за изделията от стомана) към Споразумението за стабилизиране и асоцииране ЕО—Бивша югославска република Македония

30.1.2008   
            
            
               BG
            
            
               Официален вестник на Европейския съюз
            
            
               L 25/10
            
         
      РЕШЕНИЕ № 1/2007 НА СЪВЕТА ЗА СТАБИЛИЗИРАНЕ И АСОЦИИРАНЕ ЕО—БИВША ЮГОСЛАВСКА РЕПУБЛИКА МАКЕДОНИЯ
   
   от 20 декември 2007 година
   за изменение на протокол 2 (за изделията от стомана) към Споразумението за стабилизиране и асоцииране ЕО—Бивша югославска република Македония
   (2008/82/ЕО)
   СЪВЕТЪТ ЗА СТАБИЛИЗИРАНЕ И АСОЦИИРАНЕ,
   като взе предвид Споразумението за стабилизиране и асоцииране между Европейските общности и техните държави-членки, от една страна, и Бившата югославска република Македония, от друга страна,
   като има предвид, че:
   
               (1)
            
            
               В член 7 от протокол 2 към Споразумението за стабилизиране и асоцииране се устоновява система за двоен контрол без количествени ограничения за вноса в Общността на изделия от стомана с произход от Бившата югославска република Македония.
            
         
               (2)
            
            
               Бе постигнат значителен напредък в необходимата програма за преструктуриране и конверсия на стоманодобивната индустрия в Бившата югославска република Македония.
            
         
               (3)
            
            
               Отпадна необходимостта от административна процедура за бързо предоставяне на информация относно тенденциите в търговските потоци, с цел подобряване на прозрачността и избягване на евентуално отклоняване на търговските потоци.
            
         
               (4)
            
            
               Поради това вече не е нужна система за двоен контрол без количествени ограничения за вноса в Общността на изделия от стомана с произход от Бившата югославска република Македония.
            
         
               (5)
            
            
               Протокол 2 следва да бъде съответно изменен,
            
         РЕШИ:
   Член единствен
   Член 7 от протокол 2 към Споразумението за стабилизиране и асоцииране и приложение I към посочения протокол се заличават.
   Настоящото решение влиза в сила на 1 януари 2008 година.
   
      Съставено в Брюксел на 20 декември 2007 година.
      
         
            За Съвета за стабилизиране и асоцииране
         
         
            Председател
         
         Antonio MILOŠOSKI